Începând cu data de 1 august, atât brașovenii, cât și turiștii au la dispoziție a o nouă modalitate de plată mult mai facilă pentru călătoria cu mijloacele de transport în comun ale RATBV. Plata direct de pe telefonul mobil prin intermediul aplicaţiei „24 pay”. Aceasta este disponibilă pentru sistemele Android şi iOS şi permite achiziţia mai multor tipuri de titluri de călătorie prin intermediul telefoanelor.

Aplicația s-a dovedit a fi de un real folos pentru mulți dintre călători, astfel că, până ieri, în cele șase zile de funcționare, au fost achiziționate 500 de călătorii prin intermediul telefonului mobil, după cum ne-au declarat reprezentanții RATBV.

Aplicaţia se poate descărca gratuit de pe www.24pay.ro sau Google play/Appstore, iar apoi se scanează codul QR personalizat pentru fiecare autobuz sau troleibuz în parte. În ceea ce priveşte paşii care trebuie urmaţi pentru utilizarea acestui nou sistem: se descarcă aplicaţia pe telefon; se înrolează (ataşează) un card bancar în aplicaţie, VISA sau Mastercard; la deschiderea aplicaţiei pe telefon se selectează secţiunea „Transport public”, iar apoi „cumpără bilet” şi se scanează codul QR din staţie sau mijlocul de transport în comun; se selectează apoi una dintre opţiunile titlurilor de călătorie a căror cumpărare se doreşte, se efectuează cumpărarea şi se primeşte mesajul de confirmare a efectuării tranzacţiei. În cazul controlului efectuat de angajaţii RATBV S.A., călătorii vor prezenta codul QR primit pe telefon, cod care este unic

Instrucțiunile de folosire a aplicației sunt disponibile și pe siteul www.ratbv.ro sau pe pagina de Facebook a operatorului de transport, „RATBV SA”.

Distribuie articolul: Facebook

Twitter

Email

Listare

